Document ID: 31999R1607

KOMMISSIONENS FORORDNING (EF) Nr. 1607/1999
af 22. juli 1999
om ændring af forordning (EF) nr. 504/97 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2199/97(2), særlig artikel 4, stk. 9, og
ud fra følgende betragtninger:
(1) I artikel 2, stk. 2, i Kommissionens forordning (EF) nr. 504/97(3), senest ændret ved forordning (EF) nr. 702/1999(4), defineres leveringsperioderne, og i artikel 7, stk. 3, fastsættes der bestemmelser om tillægsaftaler; leveringsperioden bør forlænges for tørrede blommer, og for tørrede figner bør den begynde samtidig med produktionsåret, og hvad angår tillægsaftaler, bør bestemmelserne i en overgangsperiode gøres smidigere for figner til fremstilling af figenmasse;
(2) hvis produktet forarbejdes i en anden medlemsstat end den, hvor det er dyrket, bør myndighederne i den medlemsstat, hvor produktet er dyrket, give den medlemsstat, der betaler støtten, bevis for, at minimumsprisen er betalt;
(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 504/97 foretages følgende ændringer:
1) I artikel 2, stk. 2,
- litra d), ændres "31. december" til "15. januar"
- litra e), ændres "15. juli" til "1. august".
2) I artikel 7, stk. 3, indsættes følgende punktum: "Indtil produktionsåret 2003/2004 vil der kunne indgås tillægsaftaler til kontrakter vedrørende tørrede figner til fremstilling af figenmasse senest den 31. maj for højst 100 % af de mængder, der oprindeligt blev fastsat i kontrakterne."
3) I artikel 11 indsættes som stk. 6: "6. Hvis forarbejdningen finder sted uden for den medlemsstat, hvor produktet er dyrket, skal denne medlemsstat give den medlemsstat, der betaler produktionsstøtten, bevis for, at producenten har fået minimumsprisen for sit produkt."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juli 1999.

Labels: 17
19
5